钦定古今图书集成/历象汇编/庶征典/第108卷 > 北周
## 钦定古今图书集成/历象汇编/庶征典/第108卷 > 北周

### 武帝天和六年饥

按《周书武帝本纪》，建德元年三月诏：“去秋年谷不登，
民有散亡，家空杼轴。朕每旦恭己，夕惕兢怀。自今正
调以外，无妄征发，庶时俗殷阜，称朕意焉。”

### 建德三年饥

按《周书武帝本纪》：“三年春正月丙子，诏以往岁年谷
不登，民多乏绝，令公私道俗，凡有积贮粟麦者，皆准
口听留，以外尽粜。”

建德四年，饥。

按《周书武帝本纪》，“四年，岐宁二州民饥。”　按《邵惠公
颢传》，“颢子导，导子椿，建德初，除岐州刺史。四年，关中
民饥，椿表陈其状，玺书劳慰。”